Carta Gaufredi Flocelli. Duae filiae Gaufredi Flocelli susceperunt monasticum habitum in monasterio Marciniaci, Petronilla et Otcenda, pro quibus Gaufredus pater earum dedit eidem monasterio hoc quod tenebat ex utraque parte in Camboneto agri nostri ultra Ligerim, et medietatem decimarum agriculturae suae in villa de Arrego et in cimiterio de Balgiaco unam peram quam ibi habebat, et unam vineam in Cannoto, pro qua mutuum dedit agricolae qui eam tenebat, et unum campum juxta pontem Hygarandae, et feodum quod Stephanus Nigellus tenebat de eo in villa de Campis. Factum per manum Archimbaldi prioris. Testes sunt Ilio de Cavaniset, Wicardus Rubeus, Hugo de Munda, Ildinus praepositus, Senioret.